“ไอร่า แอนด์ ไอฟุล” ตั้งเป้ายอดสินเชื่อปี 59 กว่า 2.50 พันลบ.
"ไอร่า แอนด์ ไอฟุล" ซึ่งเป็นบริษัทลูกของ AIRA ตั้งเป้ายอดสินเชื่อบุคคลปี 59 กว่า 2.50 พันลบ. พร้อมลุยเปิดสาขาเป็น 15 แห่งเน้นกรุงเทพฯ-ปริมณฑล
4 พ.ย. 2558

บริษัท ไอร่า แอนด์ ไอฟุล จำกัด (มหาชน) ซึ่งเป็นบริษัทในเครือของ บริษัท ไอร่า แคปปิตอล จำกัด (มหาชน) หรือ AIRA ระบุว่า บริษัทตั้งเป้ายอดสินเชื่อส่วนบุคคลสิ้นปี 59 ไม่ต่ำกว่า 2,500 ล้านบาท หลังเปิดสาขาแล้ว 4 สาขา และจะเปิดเพิ่มอีก 6 สาขา ให้ครบ 10 สาขาในปีนี้ตามแผน โดยจะเน้นทำเลในเขตพื้นที่กรุงเทพฯ และปริมณฑล เป็นหลัก จากนั้นปี 59 เพิ่มเป็น 15 สาขา และบูธอีก 50 แห่ง หนุนเป้าภายใน 3 ปี เป็นบริษัทสินเชื่อส่วนบุคคลที่เติบโตเร็วที่สุด และเป็น 1 ใน 3 ของบริษัทที่ปล่อยยอดสินเชื่อรวมมากที่สุดในประเทศไทย